झूपड़िया राजावतान स्कूल के 12 छात्रों काे मिलेगी स्कॉलरशिप
झूपड़ियाराजावतान राउप्रावि (मिडिल) के 12 छात्र-छात्राओं का स्कॉलरशिप के लिए चयन किया गया है। मानव संसाधन एवं विकास मंत्रालय की ओर से आयोजित नेशनल मीट मैरिट स्कॉलरशिप (एनएमएमएस) 2017 परीक्षा में उक्त स्कूल के दो छात्र फ़र्स्ट सेकंड रहे हैं। एनएमएमएस परीक्षा के माध्यम से प्रतिभावान विद्यार्थियों को चिन्हित किया जाता है, जो जरूरतमंद भी हैं। इसमें सफल विद्यार्थियों को कक्षा 9 से 12 तक को 6 हजार रुपए प्रति साल के हिसाब से स्कॉलरशिप दी जाती है। इसमें पहली और बड़ी एक शर्त है कि विद्यार्थी सरकारी स्कूल में पढ़ना चाहिए। परीक्षा उक्त स्कीम में जिले में 100 विद्यार्थियों को स्कॉलरशिप दी जाती है। झूपड़िया राजावतान के 12 विद्यार्थियों की सफलता में स्टाफ राजेंद्र गुप्ता, सतीश गुप्ता, रमाकांत शर्मा, मधु महावर का हाथ रहा। सफल विद्यार्थियों को प्रधानाध्यापक बनवारी लाल महावर ने बधाई दी।
यहबने स्कॉलरशिप के हकदार: एनएमएमएसपरीक्षा-2017 में राउप्रावि झूपड़िया राजावतान के छात्र अभिषेक मीणा ने जिले स्तर पर पहला और अंकित सैन ने दूसरा स्थान प्राप्त किया। इसके अलावा अजय कुमार चारण, अंजली कंवर, निशा शर्मा, आशा मीणा, चंचल राजपूत, अभिषेक शर्मा, पवन सिंह, प्रियंका मीणा, ज्योति बैरवा गौरव कुमार मीणा का भी स्कॉलरशिप के लिए चयन हुआ है।
बकायाराशि जमा नहीं कराने पर तीन ट्रांसफार्मर उतारे
कार्यालय संवाददाता | दौसा
जयपुरविद्युत वितरण निगम लि. की ओर से चलाए गए अभियान के तहत बिजली के बिलों की बकाया राशि जमा नहीं कराने पर सोमवार को लालसोट क्षेत्र में तीन ट्रांसफार्मर उतार लिए।
निगम के सतर्कता दल के एईएन डी. के. शर्मा ने बताया कि टीम ने भामूवास से दो डिगो गांव में से कृषि कनेक्शन का एक ट्रांसफार्मर उतार लिया। इन उपभोक्ताओं में एक लाख रुपए बकाया हैं। उन्होंने बताया कि क्षेत्र में 20 कटे हुए बिजली कनेक्शनों की जांच की, जिनमें दो कनेक्शन चालू पाए गए। इस पर उनकी बिजली चोरी की वीसीआर भरकर करीब 50 हजार रुपए का जुर्माना किया गया। इस दौरान सतर्कता दल के एईएन अजय कुमार मीणा, जेईएन शोभना शर्मा मौजूद थे।
कटेकनेक्शन चालू पाए जाने पर होगी कार्रवाई
बकायाराशि जमा नहीं कराने पर काटे गए बिजली कनेक्शन की निगम द्वारा जांच की जा रही है। निगम के एसई डी. के. शर्मा ने बताया कि कटे हुए कनेक्शन चालू पाए जाने पर बिजली चोरी की वीसीआर भरी जाएगी तथा उनके खिलाफ विद्युत चोरी निरोधक थाने में एफआईआर दर्ज कराई जाएगी।
hin_Deva hin_Deva awa_Deva hin_Deva npi_Deva hin_Deva hin_Deva hin_Deva hin_Deva